Chirurg de la Spitalul Județean din Sibiu, acuzat că tratează în stare de ebrietate pacienții
Managerul Spitalului Clinic Județean de Urgență, medicul Daniel Chelcea, a declarat marți, că va declanșa „o cercetare administrativă prin Comisia de Etică”, după ce chirurgul Iulian Făgețan a fost acuzat de mai mulți colegi, că „se prezintă și tratează pacienți sub influența băuturilor alcoolice”, potrivit Agerpres.